< Python

Python fejlesztői környezet kialakítása

Szerző: Sallai András

Copyright © Sallai András, 2020, 2022, 2023

Licenc: CC BY-SA 4.0

Web: https://szit.hu

Bevezetés

A Python egy interpretált nyelv. Ha letöltjük a Pythont, kapunk egy futtatót. A futtató magában elindítva a Python Shell, amiben kipróbálhatjuk a Python utasításait.

A Python programot azonban egy külön szövegszerkesztőben írjuk, akár egy jegyzettömbben. A python paranccsal futtatjuk a forráskódot. A forráskód állománya .py kiterjesztést kap. Ha van például egy valami.py nevű állományunk, a fordítás:

python valami.py

Vagy

python3 valami.py

Windowson

Látogassuk meg a weboldalát:

https://www.python.org/

Downloads > Windows

Download Windows x86-64 executable installer

A telepítő indulás után két nagy, több feliratos gombot kínál fel.

--------------------------------------------------------
Install Now
C:\Users\janos\AppData\Local\Programs\Python\Python38
Includes IDLE, pip and documentation
Creates shortcuts and file associations
--------------------------------------------------------
--------------------------------------------------------
Customize installation
Choose location and features
--------------------------------------------------------
[✔]Install launcher for all user (recommended)
[✔]Add Python 3.8 to PATH

A fenti „Install now” kezdetű gombbal indul a telepítés. Az alsó customize installation kezdetű gombbal még beállításokat tehetünk.

A Customeize installation-t választva, beállítható, a központi könyvtárba telepítés.

C:\Program Files\Python38

C:\Program Files (x86)\Python38

Telepítés képernyőképekkel

A 3.9.7 verziót telepítése:

Linuxon

A legtöbb Linuxon alapból telepítve van python 2.x verziója.

Debian 10 rendszeren a Python 3 telepítése:

apt install python3

macOS

A macOS rendszeren is a Pythonnak két verzióját találjuk meg,

2.x

3.x

Ebből telepítve van alapból a 2-s verzió.

Linuxon a legújabb

Linuxon is használhatjuk a legújabb kiadást. Ehhez töltsük le a Python forrást.

https://www.python.org/

Csomagoljuk ki, majd a könyvtáron belül:

./configure
make
make test
sudo make install

python -m ensurepip --default-pip

A Python forráshoz nem tartozik uninstall lehetőség. Ha szeretnénk magunknak a lehetőséget biztosítani, használjunk checkinstall programot. Használatáról leírás: itt

Online

Használhatunk online felületeket a Python programozáshoz:

https://www.programiz.com/python-programming/online-compiler/ (2020)

https://www.onlinegdb.com/online_python_compiler (2020)

https://www.tutorialspoint.com/execute_python3_online.php (2020)

https://www.w3schools.com/python/python_compiler.asp (2020)

https://repl.it/languages/python3 (2020; regisztráció szükséges)

Visual Studio Code

Töltsük le a Visual Studio Code-t:

https://code.visualstudio.com/

Bővítmény

Szükséges bővítmény:

Python - ettől lesz programindító ikon .py kiterjesztés esetén

Opcionális bővítmények:

Pylint

Pylance

Pyright

Interpreter beállítása

F1 (vagy Ctrl+Shift+P)

Python: Select Interpreter

Használhatjuk a „Select Python Environment” lehetőséget is a státuszsoron.

Ugyanez beállítható alul, a státuszsorról kezdeményezve. Egy lehetséges kinézet:

Python 3.9.2 64-bit

A verzióra kattintva választhatunk más verziót is.

Geany

A Geany webhelye:

https://geany.org

Ha Geany kódszerkesztőt szeretnénk használni, teszteljük a Python működését.

Írjunk egy helló világ programot:

print("Helló Világ!")

Mentsük hello.py néven. Ha meg van nyitva a fájl, kattintsunk a következő menüpontokra:

Összeállítás → Build parancsok megadása

Az előugró ablakban, válasszuk a „Futtatási parancsok” részt. A „Execute” gomb után írjuk be:

python "%f"

Zárjuk be. A futtatást az F5 billentyűvel lehetséges.

IDLE

Telepítés

A Windowsos Pythonnal együtt telepszik az IDLE nevű kódszerkesztő és shell program is.

Debian GNU/Linux 10-en:

apt install idle

A Debian GNU/Linux 10-en a települő verzió 3.7.3. Ebben a verzióban még a sorok sorszáma még nem kapcsolható be. A 3.8.x verziótól már igen.

Indítás

Linuxon LXDE felületen az indítása:

Start > Programozás > IDLE

Linuxon parancssorban:

idle

Windowson indítás:

Start > Python 3.8 > IDLE (Python 3.8 64-bit)

Használat

A IDLE indítás után egy Python shell-t ad számunkra. A shell azonban menüvel rendelkezik. A File menüből új állományt kezdhetünk, aminek hatására egy szövegszerkesztő ablak jelenik meg, amiben scripteket írhatunk.

Spyder

Telepítés:

pip3 install spyder

Debian GNU/Linux 10-n:

apt install spyder3

Ajánlott a pip3 használata, mivel újabb verzió települ.

A Spyder webhelye:

https://www.spyder-ide.org/ (2020)

PyCharm

A PyCharm kifejezetten Python programozásra lett létrehozva. A PyCharmról több információt itt találunk.

PyCharm leírás

A PyCharm hátránya, a nagyon lassú indulása. Egyébként kiváló integrált fejlesztői környezet.

Dia

Diagramszerkesztő:

http://dia-installer.de/

Lásd még

WinPython

https://winpython.github.io/

https://github.com/winpython/winpython

https://github.com/winpython/winpython/releases/tag/2.3.20200530